**PROJEKTITOETUSE TAOTLUS**

|  |  |
| --- | --- |
| **Taotleja nimi** | Adell Taevas OÜ |
| **Projekti nimetus** | Kaitsetahte TikTok |
| **Projektitaotluse eesmärk***Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | Palun vaadata dokumendi lõpus olevat lisa 1, kus on välja toodud projekti ideed. Eesti praegune ja tuleviku kaitsetahe on meie noorte kätes. Nii hästi, kui meie noored saavad aru väeteenistuse olulisusest, reservväe toimimise põhimõtetest, enda vormis hoidmise olulisusest, koos tegutsemise olulisusest, nii tugev on ka meie riigikaitse ja kaitsetahe. Kaitseministeerium teeb Facebookis, YouTube’is ja Instagramis tublisti teavitustegevusi. Uuringud aga näitavad, et vanusegrupis 15–25 a on Facebooki kasutamine pigem langustrendis, seevastu TikToki kasutamine kasvab. Seega oleks äärmiselt oluline pakkuda Eesti noortele riigikaitset populariseerivat ja müütide murdmisega tegelevat sisu ka TikToki kanalis. Seda tuleks teha noortele arusaadavas hääletoonis ja keeles, noorte endi poolt looduna, humoorikalt ning TikToki kanali eripära arvestades. Nii, et soov väeteenistusse minna kasvaks. Nii, et füüsiline võimekus väeteenistuses hakkama saada kasvaks. Nii, et noorte arusaamine Kaitseliidu, Naiskodukaitsjate, Noorkotkaste ja Kodutütarde tegevuse olulisusest kasvaks ning et noored nendesse organisatsioonidesse kuulumist auasjaks peaksid.  |
| **Projekti üldmaksumus** |  |
| **sh taotletav summa** | 28 800 € |
| **sh omafinantseering** | 5000 € |
| **sh kaasfinantseering** |  |
| **Projekti toimumise aeg** | 1. jaanuar 2025 – 30. detsember 2025
 |
| **Toetuse kasutamise periood** | 1. jaanuar 2025 – 30. detsember 2025
 |

**TAOTLEJA ANDMED**

|  |  |
| --- | --- |
| **Juriidiline nimetus** | Adell Taevas OÜ |
| **Registrikood** | 10060552 |
| **Postiaadress** | Metalli 3, Tallinn |
| **E-post** | heiki@taevas.ee |
| **Telefon** | +372 610 5800 |
| **Kodulehekülje aadress** | www.taevas.ee |
| **Käibemaksukohustuslase number** | EE100280209 |
| **Taotleja põhikirjalised tegevused** | Täisteenust pakkuv reklaamiagentuur |
| Pangakonto andmed |
| **Panga nimetus** | Swedbank |
| **Kontoomaniku nimi** | Adell Taevas OÜ |
| **Pangakonto number (IBAN)** | EE942200001120131997 |
| **Viitenumber** (vajadusel) |  |
| **SWIFT kood** (vajadusel) | HABAEE2X |
| Kontaktisikute andmed |
| **Allkirjaõigusliku isiku nimi** | Rein Iida |
| **E-post** | rein@taevas.ee |
| **Telefon** | +372 501 4897 |
| **Projektijuhi/kontaktisiku nimi** | Heiki Urbala |
| **E-post** | heiki@taevas.ee |
| **Telefon** | +372 508 8854 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk***Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Projekti eesmärk on kasvatada sihtgrupis, kelleks on 15–25 a Eesti noored, teadlikkust riigikaitsest, ühtlasi suurendada ka noorte soovi väeteenistuse kaudu riigikaitsesse panustada. Soovime selleks kasutada TikToki kanalit, spetsiaalselt selle kanali (TikTok) jaoks sisu luues. |
| **Projekti lühikokkuvõte***Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Palun vaadata dokumendi lõpus olevat lisa 1, kus on välja toodud projekti ideed. Pakume TikToki kanalis Eesti noortele riigikaitset populariseerivat ja müütide murdmisega tegelevat sisu. Teeme seda noortele arusaadavas hääletoonis ja keeles, noorte endi poolt looduna. Humoorikalt ja TikToki kanali eripära arvestades. Nii, et soov väeteenistusse minna kasvaks. Nii, et füüsiline võimekus väeteenistuses hakkama saada kasvaks. Nii, et noorte arusaamine Kaitseliidu, Naiskodukaitsjate, Noorkotkaste ja Kodutütarde tegevuse olulisusest kasvaks ja et noored nendesse organisatsioonidesse kuulumist auasjaks peaksid.Projekti veab ning selle eest vastutab reklaamiagentuur Taevas, kes mõtleb välja stsenaariumid ja dramatiseeringud, kuidas noori TikToki kanalis kõnetada. Vajalikud videod toodab Taeva videotiim koostöös Kaitseministeeriumi, Kaitseväe ja Kaitseliiduga. Kuna Taeval puudub igasugune ligipääs väeteenistuses olevatele noortele, oleks vaja teha eelnimetatutega tihedat koostööd, et Taeva sisuloojad oleksid õigel ajal õiges kohas. Mõistlik on luua 4–8 TikToki postitust ühes kalendrikuus, olenevalt aastaajast ja sellest, kas toimub paralleelselt teisi suurüritusi (reservväelaste nädal, õppus „Kevadtorm“, „Klassiga väkke“ teavitused, vabariigi aastapäev, hooajalised väkkevõtmised ehk n-ö talvine ja suvine kutse jne). Eestimeelse ettevõttena on Taevas valmis panustama osa oma tööd omafinantseeringuna kuni 5000 euro ulatuses. |
| **Projekti toimumise koht/piirkond** | Kogu Eesti |
| **Projekti sihtrühm***Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Kõik Eestis elavad noored, olenemata emakeelest, vanuses 15–25 a, keda on vastavalt Statistikaameti 2024. a uuringule vanuserühmas 17–19 a 43 969 poissi ja tüdrukut ning vanuserühmas 20–26 a92 467 poissi ja tüdrukut. |
| **Projekti tegevused ja ajakava***Kirjeldage tegevusi, mida tehakse projekti elluviimiseks ning millises ajalises plaanis.* | Projektiga peaks alustama 2024. aasta lõpus ehk niipea kui võimalik, selleks, et sõlmida neljapoolsed kokkulepped Kaitseministeeriumi, Kaitseväe, Kaitseliidu ja Taeva vahel. Et saaksime esimesed TikToki sisuturunduse postitused eetrisse panna juba 2025. aasta jaanuaris, esitab Taevas esialgse postituste ja loovideede plaani 2024. aasta lõpus, mille põhjal saab Kaitseministeerium täpsema plaani paika panna. Postitused ise valmivad 2025. aasta jooksul. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | 1. jaanuar 2025 – 30. detsember 2025

Eelnevalt kokku lepitud ja kinnitatud plaani alusel laeksime kanalile sisu igal kalendrikuul. Maht oleks 4–8 postitust/videot, mis teeks kokku 2025. aasta jooksul 72 videot TikToki kanalis. |
| **Projekti või tegevuste elluviijate nimed ja nende lühitutvustus** | Heiki Urbala, loovjuht ja strateegCatreen Lepik, sotsiaalmeedia spetsialistSusann Kõomägi, digisuuna loovjuhtKarl-Jonatan Karits, videograafPriit Siimon, videograaf ja fotograafLeho Mengel, animaatorLauri Tikerpe, sisulooja ja tekstikirjutajaKädi Kaasikmäe, sisulooja ja tekstikirjutajaKatrin Tamberg, projektijuht |
| **Meediaplaan***Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | TikTok 1. jaanuar – 30. detsember 2025, palun vaadata dokumendi lõpus olevat lisa 1, kus on välja toodud projekti ideed ja kuupäevad. |
| **Lisateave***Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** |  |
| **Kodulehekülje aadress** |  |
| **Ülesanne projektis** |  |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused***Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse* *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | - Suurendada väeteenistusse kutsutud noorte soovi minna väeteenistusse.- Parandada Kaitseväe ja Kaitseliidu kuvandit 15–25 a noorte hulgas.- Murda noorte hulgas väeteenistuse kohta ringlevaid müüte („on igav passimine“; „ei ole midagi asjalikku õppida“; „on füüsiliselt liiga raske“; „toit on halb“; „väeteenistusse lähevad ainult need, kes ei oska ära viilida“; „väeteenistuses ei saa sporti teha“ jne).- Luua Kaitseministeeriumi ja Kaitseväe tugev kohalolu TikToki kanalis, näitamaks, et riik ei lõpe ainult riigipiiriga, vaid on olemas noorte jaoks ka digimaailmas. |
| **Oodatav mõju taotleja edasistele tegevustele***Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,**liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Taevas on koos Kaitseministeeriumiga aidanud luua „Digilaigu“ toodete kampaania ja võitnud selle kampaaniaga TULIMUSTa tulemusturunduse auhinnad, lisaks ka Aasta Kaubandustegu 2024 auhinna. Selle käigus oleme saanud aru, et Taeval on ideid ja oskusi, mida saame rakendada Eesti riigi kaitsevõime ning kaitsetahte arendamisse. |
| **Mõõdetavad tulemused***Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Tulemusi mõõdame TikToki postituste *reach*’is ehk kui suure hulga auditooriumini (15–25 a) jõuame. Mõõdame, kui palju kaasatust ehk kommentaare ja interaktsioone saame. Mõõdame, kui palju jälgijaid kontole 2025. aasta jooksul saame. Mõõdame maksmata meediakajastustes. Mõõdame, kui palju saab Kaitseministeerium ristkasutada TikToki sisu ka Instagramis ja Facebookis (efektiivne sisukasutus juba loodud sisule). |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /% kogusummast | Selgitused(kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** |  |  |
| **Taotletav toetus Kaitseministeeriumilt** | 28 800 € |  |
| **Omafinantseering** | 5000 € |  |
| **Müügitulu** |  |  |
| **Muu tulu** |  |  |
| **Mitterahaline panus** |  |  |
| **Kaasfinantseering** |  |  |
| **Toetused Eesti kohalikelt omavalitsustelt***(erinevate KOVide toetused märkida nimeliselt)* |  |  |
| **Muud toetused***(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |
| --- | --- | --- |
|  |  | Finantseerimisallikad |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** |  |  |  |  |
| **Personalikulud***(suuremate kulugruppide kaupa)* |  | 28 800 € | 5000 € |  |
| **Majandamiskulud***(suuremate kulugruppide kaupa)**(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.)* |  |  |  |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindaja ees- ja perenimi** | Rein Iida |
| **Isikukood** | 36807160285 |
| **Ametikoht** | Juhatuse liige |
| **Allkiri** | Allkirjastatud digitaalselt |
| **Kuupäev** | 20.november 2024 |

Lisa 1. Projekti tegevuste kirjeldus

Kaitsetahte TikTok, Adell Taevas OÜ

Kirjeldame fookusteemasid ja võimalikke ideesuundi, mida TikTokis dramatiseerida. Tegemist on projekti visiooniga, mille detailid tuleb Kaitseministeeriumiga koos paika panna ja kinnitada.

Kaitseministeeriumi TikTokis ilmuksid postitused ajavahemikus 1.01.–30.12.2025. Kanal käsitleks Kaitseministeeriumi ja kogu Eesti jaoks olulisi teemasid, nagu Kaitsetahe; osalemine riigikaitses; arusaamine riigikaitse olulisusest ja rollidest selle sees; väeteenistuse kohta käivate müütide murdmine; erinevate organisatsioonide ja positsioonide rollid Kaitseliidust kuni reservväelaseks olemiseni.

Kõiki eelpool nimetatud teemasid katab juba osaliselt Kaitseväe *podcast* „Sõdurileht“, mis paraku ei ole praegu kuigi populaarne noorema sihtgrupi seas, vanusevahemikus 15–25. „Sõdurilehe“ *podcast*’idel on YouTube’is *ca* 1000–3000 vaatamist, mida on pigem vähe. „Sõdurilehe“ fookus sibab tegemistes, mille abil üritatakse meeldida ja pakkuda sisu kõigile, kuid mis paraku ei täida oma lõpliku eesmärki. „Sõdurilehe“ video Ämari lennuraja avamisest kõrvuti noorte väkke astunute esimeste sammudega kasarmus on mõeldud väga erinevatele sihtgruppidele.

Taeva tiimi soovitus on hoida Kaitsetahte TikToki fookus eelkõige noortel. Kõik, mis sinna üles läheb, on noortele sobivas hääletoonis ja TikToki keskkonda sobivas vormistuses. Üliviimistletud videod (ja sisu) ei ole TikToki teema. Eluterve huumor, kiire reageerimine trendidele ja päevasündmustele on see, millega TikTokis südameid võita ja maailmapilti muuta. Kaitsetahte TikToki kanalis kõneleme noortega (vanuses 15–25), kes veel ei ole väeteenistuses käinud. Neil on palju hirme ja eelarvamusi. Nende jaoks on digilaiguga välivormis ja kiivrites ringiasjatavad sõdurpoisid võõras teema, millega on keeruline suhestuda. Seega peame need teemad tegema huvitavaks, lõbusaks ja kutsuvaks. Peame kasvatama brändi ja tegema Kaitsetahte atraktiivseks!

**Kaitsetahte fookusteemad 1.01.–30.12.2025**

**1. JAANUAR 2025**

Iga uue konto käimasaamine, olenemata kanalist, on aeganõudev. TikToki esimesed postitused ei pruugi olla kõige menukamad, sest sealne alogritm tõstab esile kontosid, mille kasutajad on aktiivsed iga päev ja veedavad seal võimalikult palju aega. TikToki algoritm vajab treenimist ja veenmist, et Kaitsetahte kanal väärib ulatust ning sealne sisu on kvaliteetne. Autentsus ja humoorikus on samuti eelnevalt mainitu võtmesõnad!

**Ideed:**

1. Näitame, kuidas digilaigus välivormis gümnasist tuleb kooli ja proovib, mis tunne on olla kaitseväelane. Filmime üles klassikaaslaste ja koolikaaslaste ehedad emotsioonid – tüdrukud märkavad/itsitavad, õpetaja esitavad küsimusi, klassivennad on kadedad ja sõbrad uurivad, millega tegu.
2. Viime päris sõdurid kelgutama ja näitame, et ka väeteenistuses on FUN ettevõtmisi.
3. Väike, 5 a poiss läheb külla oma suurele vennale, kes teenib kaitseväes CV90 soomukiga (roomikute ja peenikese toruga, nagu tank). **Laseme vendadel kahekesi talvise põllu peal hullata CV90-ga.** Filmime üles tsiviilriietes väikevenna ja suure kaitseväe vormis soomukijuhist venna omavahelise dünaamika. **Väärtused**, nagu pere, kaitsetahe, järelkasv, eeskuju ja koostegemise rõõm, **vajavad tähelepanu**.
4. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Jaanuaris võiks selleks olla** **Ott Tänak.**
5. **Müüdimurdmine:** **„Eesti on nii väike, et suurema sõja korral ei suuda me vastasele vastu astuda.“** Leiame siia sobiva ja noorte jaoks usaldusväärse kõneisiku, kes suudab lühidalt ja humoorikalt vastupidist vastupidist. Näiteks endine Kaitseväe juhataja Martin Herem (oskab naljakaid lugusid rääkida), kes toob paar lustakat näidet, kuidas väike suurele vastu saab.

**2. VEEBRUAR 2025**

**Ideed:**

1. Veebruaris on Eesti Vabariigi sünnipäev ja vabariigi aastapäeva tähistav Kaitseväe paraad, millest saaks mitme erineva nurga alt TikToki sisu toota: Eesti vabadusest, vabaduse tähendusest, kaitsetahte tähendusest, kaitseväe ülesehitusest, paraadil osalejatest (alates koertest kuni pasunameesteni) – kõike seda läbi huumoriprisma.
2. Veebruaris on noorte seas populaarne Eesti Laul. Teeme koostööd ERR-i tiimiga ja toodame sisu Eesti Laulu ettevalmistustest läbi Kaitseväe vaatenurga. Räägime kaitsetahtest: vabas Eestis saab laulda nii, kuidas meeldib, ja hääletada nende poolt, kes päriselt meeldivad.
3. Lähme Kaitseväelastega Tartu Suusamaratonile, läbides distantsina 63 km. Sündmus toimub 16. veebruaril. Näitame, kuidas hulk välivormis kaitseväelasi Kaitseväe laiade matkasuuskadega maratoni läbivad.
4. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Veebruaris võiks selleks olla** **ennast Eesti esitiktokkeriks kutsuv mõjuisik Markus Kristofer Sinivee.**
5. **Müüdimurdmine:** **„Kaitseväeteenistuses veedetud aeg on mahavisatud ja selle käigus ei õpi midagi asjalikku.“** Näitame 2–3 noort, kes on väeteenistuse läbinud ja kinnitavad fakti, et väeteenistuse läbinud noor on tööturul rohkem hinnatud kui see, kes ei ole väeteenistuses käinud, teenides keskmiselt 30% suuremat palka.

**3. MÄRTS 2025**

**Ideed:**

1. Kaitseväes on autojuhiloa omamine boonus ja ühtlasi saab ka Kaitseväes lube teha. Sellega katame noorte jaoks väga aktuaalset teemat – autokool ja juhiluba.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Märtsis võiks selleks olla mõjuisik Kristel Aaslaid.**
3. **Müüdimurdmine:** **„Ajateenistuses käivad ainult mehelikud naised ja naisi pigem väeteenistusse ei soovita.“** Leiame noore kaitseväelasest naise, kes on teinud Kaitseväes edukat karjääri. Näitame, et Eesti Kaitseväes on karjääritegemine võrdselt võimalik nii meestel kui ka naistel. Vastavat teemat võiks samuti kajastada Kristel Aaslaid.

**4. APRILL 2025**

**Ideed:**

1. Aprilli lõpp ja mai algus on aeg, kui toimub suurim õppus „Kevadtorm“, kus osaleb *ca* 14 000 kaitseväelast. Õppust saab näidata väga erinevate fookuste kaudu.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Aprillis võiks selleks olla mõjuisik Metsakutsu.**
3. **Müüdimurdmine:** „**Ajateenistuses ei õpi midagi kasulikku.“** Teeme lõbusa videokollaaži, mis räägib Kaitseväes õpitud erialadest ja oskustest (nt autojuhtimine, söögitegemine, esmaabi- ja arstioskused) ning sellest, kuidas neid tsiviilelus ära kasutada.

**5. MAI 2025**

**Ideed:**

1. Aprilli lõpp ja mai algus on aeg, kui toimub suurim õppus „Kevadtorm“, kus osaleb *ca* 14 000 kaitseväelast. Õppust saab näidata väga erinevate fookuste kaudu.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Mais võiks selleks olla** **mõjuisik Maria Rannaväli.**
3. **Müüdimurdmine:** **„Väkke lähevad ainult need lollid, kes ära ei oska viilida.“** Viitame läbi huumoriprisma neile, kes ei saa aru riigikaitse olulisusest, näidates, kui oluline on olla vabas riigis, mida me kõik kollektiivselt tegelikult naudime. Toome võrdluse, mis tunne oleks istuda 6 kuud hullumajas *vs.* metsas teiste kuttidega trenni teha ja uusi asju õppida.

**6. JUUNI 2025**

**Ideed:**

1. Airsofti mängimine on noorte seas populaarne. Käib alalõpmata vaidlus, kes siis on kõvemad, kas kaitseväelased või Airsoftiga tegelevad noored. Teeme väljakutse ja n-ö näidislahingu.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Juunis võiks selleks olla** **mõjuisik Nublu.**
3. **Müüdimurdmine:** **„Suvine ajateenistuse kutse on parem kui talvine.“** Näitame lustakate olukordade abil, et väeteenistus pakub põnevaid, ägedaid ja meeldejäävaid hetki nii suvel kui ka talvel – pole mingit vahet, millal väeteenistusse minna.

**7. JUULI 2025**

**Ideed:**

1. Kaitseministeeriumi, Kaitseväe ja Kaitseressursside ameti töötajad külastavad teiste riikide (paljud NATO riigid) sõjaväelasi – Soome, Prantsusmaa, UK, USA, Iisrael, Saksamaa, Poola, Hispaania, Itaalia jne. Palume neil, kes lähevad, filmida lühikesi klippe, mida hiljem graafika ja muusikaga täiendades noortele näidata.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Juulis võiks selleks olla** **mõjuisik Limpa.**
3. **Müüdimurdmine:** **„Ajateenistus nõuab väga tipptasemel sportlikku vormi.“** Näitame ja räägime sellest, et ainult 30% ajateenistusse tulijatest läbib kehalised katsed miinimumnõuetele (ülejäänud 70% kukub läbi). Seega kui teed nädalas 4 korda trenni, oled juba üle keskmise võrreldes teiste ajateenistusse kutsututega.

**8. AUGUST 2025**

**Ideed:**

1. Tallinnas peetakse Ironman Tallinn 2025 võistlust 24. augustil. Lähme välivormides sinna kohale ja võtame võistlusest osa. Paneme vormi proovile!
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Augustis võiks selleks olla** **mõjuisik** **Roomet Poom.**
3. **Müüdimurdmine:** **„Ajateenistusega lõppevad kohustused ja võib n-ö jala sirgu lasta.”** Iseseisev ja vaba Eesti on suur luksus, mille säilimisse on kõigi meie panus hädavajalik. Ajateenistus on esimene samm reservväelaseks saamisel, mille käigus leiavad paljud ajateenijad endale sõbrad ja kamraadid terveks eluks. Reservväelaseks olemine tähendab väljaõppes osalemist ka pärast ajateenistuse lõppu ja võimalust kamraadidega õppustel uuesti kohtuda, seistes Eesti vabaduse eest ka siis, kui ajateenistus on läbitud.

**9. SEPTEMBER 2025**

**Ideed:**

1. Teeme põnevad ja informeerivad TikToki postitused „Klassiga väkke“ kandideerimisest (algab oktoobris), kutsudes noori üles neid teemasid omavahel arutama ja kandideerima.
2. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Septembris võiks selleks olla** **5miinuse laulja Estoni Kohver.**
3. **Müüdimurdmine: „Ajateenistus on mõttetu.“** Näitame, kuidas paljud poisid ja tüdrukud leiavad / on leidnud oma tulevase elukutse Kaitseväes, asudes edasi õppima Kaitseväe Akadeemias, Kaitseliidus, Kaitseministeeriumis või mõnes Eesti kaitsetööstuse ettevõttes, nagu Milrem, Frankenburg, Cybernetica jne.

**10. OKTOOBER 2025**

**Ideed:**

1. 1. oktoobril algab kandideerimine „Klassiga väkke“, mida peaks promoma mitmes TikToki postituses.

Lisainfot siin: <https://kra.ee/ajateenistus/ajateenistusse_asumisest/parast-kooli-ajateenistusse/>

1. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Oktoobris võiks selleks olla** **mõjuisik Alex Aus.**
2. **Müüdimurdmine: „Väes olles kaotad oma elust väga väärtusliku osa, kui peaksid juba karjääri tegema.“** Tuletame läbi huumoriprisma meelde, et väes teenimine ei tähenda aastaid vanglas ja karjääri saab teha igal pool. Ka siis, kui need kohustuslikud kuus kuud Kaitseväes tehtud saavad ja valdkond ei ole ikkagi sinu jaoks.

**11. NOVEMBER 2025**

**Ideed:**

1. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Novembris võiks selleks olla** **mõjuisik Evert Pol Poom.**
2. Meeste Tervise Kuu – harjutused, mida iga vähegi heas vormis kutt tehtud võiks saada. Või siis ei saa …
3. **Müüdimurdmine:** **„Õige trenn ja musklid tulevad jõusaalist. Kaitsevägi on pehmodele.“** Näitame heas vormis mehi! Kätekõverduste *battle* ehk mundris poisid *vs.* jõusaalihundid valgukokteilidega.

**12. DETSEMBR 2025**

**Ideed:**

1. Igas kalendrikuus võiks üks sotsiaalmeedias toimetav mõjuisik tulla *pro bono* Kaitsetahte TikToki külaliseks ja teha riigikaitse edendamiseks ühe noortepärase postituse. **Detsembris võiks selleks olla** **mõjuisik** **Looraxo.**
2. **Müüdimurdmine: „Kas jõuluks saab koju või mitte?“** Näitame, et väes olemine ei tähenda, et jõulud tuleb ilma perekonnata veeta.
3. Sõdurid soovivad head pühadeaega ja soovitavad verivorsti kõrvale väikese metsajooksu teha. Kui vaja, siis vorst näpu vahel.